b'\n_START_ARTICLE_\nAunay-sur-Odon\n_START_SECTION_\nGeografi\n_START_PARAGRAPH_\nByen ligger ved foden af de f\xc3\xb8rste h\xc3\xb8jdedrag i Massif armoricain, ved Odon-floden nogle kilometer fra dens udspring.\n_START_SECTION_\nHistorie\n_START_PARAGRAPH_\nByen ligger p\xc3\xa5 et sted, som var beboet i romersk tid hvor de gamle veje mellem Vieux og Avranches krydsede vejen mellem Bayeux og Cond\xc3\xa9-sur-Noireau. Byen blev i det 12. \xc3\xa5rhundrede givet til et kloster._NEWLINE_Den 22. august 1886 blev jernbanelinjen Caen \xe2\x80\x93 Aunay-Saint-Georges \xc3\xa5bnet. Den blev siden forl\xc3\xa6nget til Vire den 1. juni 1891. Persontrafikken p\xc3\xa5 linjen blev indstillet den 1. marts 1938. Godstransporterne fortsatte til Jurques, men blev senere helt opgivet. Linken er senere sl\xc3\xb8jfet. "Rue de la gare" minder i dag om denne forsvundne jernbanelinje._NEWLINE_I 1895 blev Aunay til Aunay-sur-Odon._NEWLINE_P\xc3\xa5 grund af sin placering blev byen udsat for to strategiske bombardementer fra de allierede den 12. og den 15. juni 1944. Byen blev fuldst\xc3\xa6ndig \xc3\xb8delagt. Det vaklende klokket\xc3\xa5rn var det eneste, der blev tilbage. Over 25\xc2\xa0% af indbyggerne blev dr\xc3\xa6bt. En hurtigt organiseret genopbygning blev afsluttet i 1950.'